O **Houston Dynamo** é un club de fútbol profesional de Houston, no estado de Texas. O equipo foi fundado no ano 2005, xoga na Conferencia Oeste da Major League Soccer. Nas súas dúas primeiras tempadas o club gañou dous MLS Cup consecutivas. Debido a súa localización, xogou nas conferencias Leste, Oeste e na Central en tan só nove anos de historia..

O nome de *Dynamo* provén do notable número de industrias enerxéticas na cidade de Houston. Entre os xogadores máis destacados que vestiron a elástica laranxa cabe destacar a Brad Davis e a Brian Ching.

Historia
--------

O partido inaugural foi o dous de abril de 2006, fronte o Colorado Rapids, no que o conxunto de Houston venceu por cinco goles a dous, con catro goles de Brian Ching que ó mes foi seleccionado para disputar a Copa Mundial da FIFA 2006 coa selección de fútbol dos Estados Unidos. Na súa primeira tempada o *Dynamo* chegou a final da MLS Cup vencendo nos penaltis, tras o 1-1 no tempo regulamentario, contra o New England Revolution. A tempada seguinte sumou a súa primeira participación na Liga de Campións da CONCACAF onde alcanzou as semifinais. Ese mesmo ano logrou o seu segundo título da MLS Cup consecutivo, gañando por dous goles a cero fronte ó Kansas City Wizards.

No ano 2008 acadou a súa primeira final internacional, a SuperLiga Championship Game, pero perdeuna nos penaltis tras empatar a dous goles fronte o New England Revolution. Nos playoffs da MLS caeron nas semifinais de conferencia, polo que non puideron revalidar o título. Ao ano seguinte ós *Orange Crush* non conseguiron bater ó Los Angeles Galaxy na final da conferencia Oeste. No ano 2010 o equipo sufriu a marcha do seu presidente, nunha tempada en que o equipo acabou no seu peor posto ata ese momento, a sétima posición, que lles deixaba fora dos playoffs por primeira vez na súa historia .

Tras unha mala tempada, o equipo rexurdiu e logrou un posto para a final da MLS Cup pero non conseguiu vencer ó Los Angeles Galaxy perdendo por un axustadísimo un a cero. O ano 2012 foi o primeiro no que o equipo texano exercía a localía no BBVA Compass Stadium, o partido inaugural (Houston Dynamo vs DC United) rematou con vitoria laranxa por un gol a cero, cun auténtico golazo dende fóra da área de Brad Davis. O estadio cambiou pero os resultados foron os mesmos, chegaron á final pero perdérona, de novo, contra Los Angeles Galaxy. Na seguinte tempada seguiu a racha de chegar as roldas finais do playoff, ese ano os texanos foron eliminados na final de conferencia.

Tras unha serie de boas tempadas na MLS, non chegaron nin a clasificarse para os playoffs, quedando na oitava posición na conferencia Leste, o peor resultado da súa historia. O ano seguinte volveu ser unha mala tempada, volveu quedar sétimo pero esta vez na conferencia Oeste.

Xogadores
---------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nº | Posto | País | Xogador |
| --- | --- | --- | --- |
| 1 | POR |  | Tyler Deric |
| 2 | DEF |  | Kofi Sarkodie |
| 3 | MED |  | Rob Lovejoy |
| 3 | DEF |  | Taylor Jermaine |
| 5 | DEF | Cataluña | Raúl Rodríguez |
| 5 | MED |  | Sturgis Nathan |
| 7 | DEF |  | DaMarcus Beasley |
| 8 | DEL |  | Garrido Luis |
| 9 | DEL |  | Erick Torres |
| 10 | DEL | Inglaterra | Giles Barnes |
| 11 | MED |  | Brad Davis |
| 12 | DEL |  | Will Bruin |
| 13 | MED |  | Ricardo Clark |
| 14 | MED |  | Alex |

 |  | 

| Nº | Posto | País | Xogador |
| --- | --- | --- | --- |
| 15 | MED |  | López Alexander |
| 16 | DEF |  | Cochran Alec John |
| 18 | DEF |  | David Horst |
| 19 | DEL |  | Mauro Manotas |
| 20 | MED | Nixeria | Rasheed Olabiyi |
| 21 | MED |  | Zach Steinberger |
| 22 | DEF |  | Sheanon Williams |
| 23 | DEF |  | Taylor Hunter |
| 27 | MED |  | Boniek García |
| 28 | MED |  | Memo Rodriguez |
| 30 | POR |  | Lisch Michael |
| 31 | POR |  | Joe Willis |
| 41 | MED |  | Leonel Miranda |

 |

Títulos
-------

* **MLS Cup(2)**: 2006, 2007.

Récords
-------

* Máis goles nunha tempada:  Brian Ching 13 - 2008
* Máis asistencias nunha tempada:  Brad Davis 16 - 2011
* Máis paradas nunha tempada:  Tally Hall 99 - 2011

Notas
-----

1. 1 2  "Copia arquivada". Arquivado dende o orixinal o 28 de decembro de 2015. Consultado o 06 de decembro de 2015.
2. ↑  "Copia arquivada". Arquivado dende o orixinal o 10 de novembro de 2015. Consultado o 06 de decembro de 2015.
3. ↑  "Copia arquivada". Arquivado dende o orixinal o 29 de setembro de 2015. Consultado o 06 de decembro de 2015.
4. ↑  "Copia arquivada". Arquivado dende o orixinal o 05 de marzo de 2016. Consultado o 06 de decembro de 2015.
5. ↑  "Copia arquivada". Arquivado dende o orixinal o 05 de marzo de 2016. Consultado o 06 de decembro de 2015.
6. ↑  "Copia arquivada". Arquivado dende o orixinal o 04 de marzo de 2016. Consultado o 06 de decembro de 2015.
7. ↑  "Copia arquivada". Arquivado dende o orixinal o 05 de marzo de 2016. Consultado o 06 de decembro de 2015.
8. ↑  "Copia arquivada". Arquivado dende o orixinal o 05 de marzo de 2016. Consultado o 06 de decembro de 2015.
9. ↑  "Copia arquivada". Arquivado dende o orixinal o 22 de xaneiro de 2016. Consultado o 06 de decembro de 2015.
10. ↑
11. ↑
12. ↑  "Copia arquivada". Arquivado dende o orixinal o 29 de setembro de 2015. Consultado o 06 de decembro de 2015.